**ΘΕΜΑ : ΥΠΟΛΟΓΙΣΜΟΣ ΑΠΟΛΟΓΙΣΤΙΚΩΝ ΣΩΛΗΝΩΝ**

Ημερομηνία υποβολής **: *22/12/2022***

**Ερώτηση:**

Σύμφωνα με τα Άρθρα 155 και 156 του Ν 4412/2016, μετά τον υπολογισμό των απολογιστικών και για την πληρωμή τους, απαιτείται σύνταξη Ανακεφαλαιωτικού Πίνακα Εργασιών ????

 Εάν απαιτείται ΑΠΕ, το ποσό των απολογιστικών προστίθεται σε αυτό της Σύμβασης ??? ήτοι υπέρβαση και Συμπληρωματική Σύμβαση ???

 Το κόστος του υλικού που αφαιρείται από το συμβατικό άρθρο και γίνεται Νέα Τιμή μειωτική, σύμφωνα με την απόφαση, είναι ποσό επί έλαττον. Πως ενσωματώνεται στον ΑΠΕ ??? Δεν πρέπει να γίνουν οι επί έλαττον έλεγχοι (10% και 20%)???

Μήπως είναι καλύτερα στον υπολογισμό των απολογιστικών, να γίνεται ταυτόχρονα και ο υπολογισμός της μείωσης, ώστε να καταλήγουμε σε ένα τελικό προσθετικό ποσό, χωρίς να δημιουργείται πρόβλημα στον έλεγχο των επί έλαττον ???

 Τα ποσά που εξοικονομούνται από τα συμβατικά άρθρα (μείωση ποσοτήτων, κλπ), μπορούν να καλύψουν μέρος των απολογιστικών???

 Εάν υπάρχουν διαθέσιμα απρόβλεπτα, αλλά δεν έχει ολοκληρωθεί το έργο, ώστε να υπάρχει άποψη για το ύψος τους, πως τα διαχειριζόμαστε…???

**Απάντηση:**

**Σε σχέση με το α’:**

**Για οποιαδήποτε τροποποίηση Σύμβασης Πάντα** **απαιτείται ΑΠΕ.**

*Παρ. 2. Άρθρου 156 («Ειδικά θέματα τροποποιήσεων συμβάσεων κατά τη διάρκειά τους - Αυξομειώσεις εργασιών - Νέες εργασίες - Εξουσιοδοτικές διατάξεις):*

*«Κάθε τροποποίηση της σύμβασης συνοδεύεται από Ανακεφαλαιωτικό Πίνακα Εργασιών (Α.Π.Ε.) που περιλαμβάνει ιδίως, τις ενδείξεις των εργασιών, τις τιμές μονάδας των εργασιών, τα μεγέθη των ποσοτήτων, τις δαπάνες του προϋπολογισμού δημοπράτησης του αρχικά ανατεθέντος έργου, του προϋπολογισμού της αμέσως προηγούμενης σύμβασης και του προϋπολογισμού της προς κατάρτιση νέας σύμβασης».*

*Παρ.1γ)* *Άρθρου 156:*

*«…., η σύμβαση μπορεί να τροποποιείται και ως προς άλλους όρους της, χωρίς νέα διαδικασία σύναψης, εφόσον ο φορέας κατασκευής του έργου διαπιστώσει, ότι η ανάγκη τροποποίησης προέκυψε λόγω περιστάσεων που δεν ήταν δυνατόν να προβλεφθούν από μια επιμελή αναθέτουσα αρχή και η τροποποίηση δεν μεταβάλλει τη συνολική φύση της σύμβασης».*

**Σε σχέση με το β’:**

**Πληρώνονται από τις πιστώσεις του Έργου – συγκεκριμένα από τον Κωδικό ένταξης (Ομοίως όπως και οι Αναθεωρήσεις) . Εάν δεν επαρκούν (πράγμα πολύ σπάνιο) θα συναφθεί ΣΣ**

**Το ποσό των απολογιστικών κατά τη φάση σύνταξης του Π/Υ είναι ενδεικτικό, οπότε σύμφωνα με τα ανωτέρω θα υπάρξει σίγουρα υπέρβαση αυτού.**

**Σε σχέση με το γ’:**

**Σαφώς και πρέπει να γίνουν επί έλαττον έλεγχοι**

*Σύμφωνα με την παρ. 5 της υπ’ αριθμ. 275234 (ΦΕΚ 4767/12/09/2022) Απόφασης:*

*«Η προϋπολογισθείσα αξία της ασφάλτου που θα αποζημιώνεται απολογιστικά ως ανωτέρω, θα αφαιρείται από το άρθρο της αντίστοιχης εργασίας του προϋπολογισμού της μελέτης του έργου, σύμφωνα με την εγκεκριμένη τιμή τού υλικού που ίσχυε κατά τον χρόνο δημοπράτησης του έργου. Η συμβατική τιμή του σχετικού άρθρου του εγκεκριμένου τιμολογίου θα μειωθεί κατά το ποσό της αξίας του υλικού με την σύνταξη ΠΚΤΜΝΕ και ΑΠΕ και στον ανάδοχο καταβάλλεται ακέραια η αξία του υλικού που ενσωματώθηκε μετά τον υπολογισμό της χορηγηθείσας έκπτωσης επί των Γ.Ε. και Ο.Ε.»*

**Απολογιστικές εργασίες**

**Το ποσό χρησιμοποιείται αμιγώς για την κατασκευή των** **απολογιστικών εργασιών**

*Εξου και σύμφωνα με την παρ. 10. Άρθρο 154 («Απολογιστικές εργασίες»)”*

*Κατά την εκτέλεση οποιασδήποτε σύμβασης κατασκευής έργου …., ο ανάδοχος, όταν του δοθεί ειδική εντολή από τη διευθύνουσα υπηρεσία, είναι υποχρεωμένος να εκτελέσει και αναγκαίες απολογιστικές εργασίες, ……... Στην περίπτωση αυτήν καταβάλλεται στον ανάδοχο και περιλαμβάνεται στον λογαριασμό η πραγματική δαπάνη που προκύπτει, σύμφωνα με τα νόμιμα αποδεικτικά πληρωμής για την εκτέλεση των εργασιών.*

**Απολογιστικές εργασίες**

**Γενικά**

Κατά την διάρκεια εκτέλεσης των εργασιών κατασκευής έργων, στην περίπτωση κατά την οποία ανακύψουν θέματα κατά τα οποία για την εκτέλεση των ερηασιών δεν υπάρχουν τιμές μονάδος είτε από το Τιμολόγιο της Μελέτης, είτε από εγκεκριμένες αναλύσεις τιμών , αυτές πληρώνονται από κονδύλι απολογιστικών εργασιών.

Περιπτώσεις εκτέλεσης απολογιστικών εργασιών αποτελούν κυρίως:

* Η μεταφορά αγωγών ή και αυτοτελών τμημάτων δικτύων (παλαιών και μη καταγεγραμμένων, δικτύων που έχουν ανευρεθεί μετά από υπόγειες εκσκαφές)
* Πολλές εργασίες αρχαιολογικών ευρημάτων
* κ.ά.

Σημειωτέον ότι με τον Ν. 3669/2008 (άρθρο 9 αυτού) οι απολογιστικές εργασίες χαρακτηρίζονται ιδίως από το ότι είναι ιδιαίτερα δύσκολο να τιμολογηθούν ή συνίστανται σε δοκιμαστικές εργασίες και έρευνες, ήδη δε με τις νεότερες διατάξεις του ν.4412/2016 (άρθρα 154 και 126) στις απολογιστικές εργασίες ρητώς περιλαμβάνονται και οι αρχαιολογικές εργασίες.

Η επιβάρυνση λόγω της χρηματικής εισφοράς που συνδέεται με τη διαχείριση αποβλήτων **(ΑΕΚΚ) δεν εμπίπτει σε καμία από τις ανωτέρω περιπτώσεις εργασιών που μπορούν νομίμως να χαρακτηριστούν απολογιστικές**. (ΕλΣυν Κλιμ. Ε’ (ΠΡΑΞΗ 438/2019))

**Απρόβλεπτα**

*Παρ. 3 β’) Άρθρου 156:*

*Με το κονδύλιο των απρόβλεπτων δαπανών που περιλαμβάνονται στην αρχική σύμβαση μπορούν να καλύπτονται ιδίως,*

* *δαπάνες που προκύπτουν από εφαρμογή νέων κανονισμών ή κανόνων που καθιερώθηκαν ως υποχρεωτικοί μετά από την ανάθεση του έργου, καθώς και*
* *από προφανείς παραλείψεις ή σφάλματα της προμέτρησης της μελέτης ή από απαιτήσεις της κατασκευής, οι οποίες καθίστανται απαραίτητες για την αρτιότητα και λειτουργικότητα του έργου, παρά την πλήρη εφαρμογή των σχετικών προδιαγραφών κατά την κατάρτιση των μελετών του έργου και υπό την προϋπόθεση να μην τροποποιείται το «βασικό σχέδιο» του έργου, δηλαδή ή όλη κατασκευή, καθώς και τα βασικά διακριτά στοιχεία της, όπως προβλέπονται από την αρχική σύμβαση.*

*Για τη διάθεση του κονδυλίου των απρόβλεπτων δαπανών συντάσσεται Α.Π.Ε. που δεν μπορεί να συμπεριλάβει συμπληρωματικές εργασίες της περ. β` της παρ. 1.*

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

[***dimosies-symvaseis.gr***](http://dimosies-symvaseis.gr/)

email: ***zpapastamatis@gmail.com***

Τηλ. Επικοινωνίας :*6945558980*